Morna oja
Morna oja on oja Sakala kõrgustiku keskosas, Viljandi maakonnas Mulgi vallas, Kõpu jõe parempoolne lisajõgi. Oja pikkus on 6,9 km, valgla pindala 7,8 km², langus 54,5 m ja lang 7,9 m/km. Oja saab alguse 110 m kõrgusel Sudiste külas ning suubub 55,5 m kõrgusel Morna ja Oti küla piiril paremalt poolt Kõpu jõkke 44,9 km kaugusel suudmest. Oja suue asub Imavere – Viljandi – Karksi-Nuia maantee 76. kilomeetri ligidal, Saviaru silla juures. Oja kuulub Lääne-Eesti vesikonda ja Pärnu alamvesikonda.